als_Latn dik_Latn sag_Latn
Prefektja Etjona Hoxha duket se është e përkëdhelura e Ramës. Përveçse përfaqësuese e pushtetit qendror, duket se takimet me Ramën i bën edhe në nivele vendore, si "kryebashkiakja në detyrë" e Vlorës. Konstatimi nuk është i kotë. Vizitat e shpeshta të Edvinit në Vlorë janë shoqëruar me takime të shpeshta të Ramës me prefekten Etjona, saqë nën dritën e arrestimit të dytë të Gjikës, miqësia duket se po kap lartësinë e postit të kryetarit të Bashkisë së Vlorës. Në pasqyrimin mediatik të takimeve mes të dyve, shihet një shkëmbim buzëqeshjesh dhe shkëlqim sysh që nuk shihet p.sh, në takimet e Ramës me ministren Mimi. Prefektja e Vlorës ka përfituar kështu atributet e një njeriu të rëndësishëm për Ramën, saqë ka shqetësuar edhe Koço Kokëdhimën, një tjetër pretendent për Bashkinë e Vlorës, i cili nuk pati një grimë lehtësimi me arrestimin e dytë të Shpëtim Gjikës. Për punët e veta në Vlorë, kryeministri Rama qe edhe dje gjatë Shën Valentinin atje, ku përveçse ekzibicionizmit të një përkujdesje të stisur për zonat e përmbytur, po e shfrytëzon këtë fatkeqësi për të promovuar prefekten Etjona Hoxha, madje në përmasat e një fushate elektorale. Në çdo vizitë të Ramës në zonat e Vlorës, nuk kemi parë asnjë ndihmë nga qeveria, e vetmja gjë që ka spikatur kanë qenë shëtitjet e Ramës dhe prefektes si një "muaj mjalti" ku balta nuk është si mjalta!
als_Latn